gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl es gl gl ja en sv fr de de gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os socialistas din que non teñen "nada que agochar" e cargan contra o PPdeG
Sábado, 24 de setembro de 2022
Caso da suposta axente electoral do PSdeG
O alcalde de Muxía considera que é unha "denuncia política" e dende o partido amosan a súa confianza no labor da Xustiza.
Tags: axente electoral Félix Porto fondos públicos PPdeG PSdeG
"Esta é unha denuncia política, estritamente política, sen ningunha base xurídica e encadrada dentro da imparábel espiral de xudicialización da vida política en que vive o PPdeG. A desvergoña deste xeito de proceder é dificilmente superábel".
O alcalde de Muxía, Félix Porto, respondeu deste xeito á decisión da Xustiza de aceptar a trámite unha querela do PPdeG, en relación co caso da suposta axente electoral do PSdeG, e pola que está chamado a declarar como imputado.
"Dedícanse a desnaturalizar as institucións democráticas das que tamén eles forman parte, como a comisión parlamentaria creada para esta causa e o propio Parlamento. O PP trasladou o seu labor de oposición no Parlamento aos tribunais", engadiu Porto.
O alcalde de Muxía asegurou que "nun período breve de tempo a causa será arquivada como sucedeu coa anterior denuncia do PP arredor da autovía do Barbanza".
"Ten máis posibilidades de ser condenado o acusador que o acusado", afirmou, e recordou que "o PPdeG aínda non subiu a ningunha tribuna parlamentaria para explicar as circunstancias da entrega dun cheque da Deputación de Pontevedra a un centro galego de México", en referencia ao presidente dos populares, Alberto Núñez Feijoo.
Por último, o rexedor muxián amosou "o seu total respecto e acatamento ás decisión da Xustiza", e quixo aclarar que esta é "unha actuación preliminar que se realiza habitualmente, un auto previo que permite investigar e dar maiores garantías procesuais".
En termos moi similares pronunciouse voceiro do PSdeG na comisión de investigación parlamentaria, Xaquín Fernández Leiceaga. O deputado socialista afirmou que "o PSdeG non ten nada que esconder sobre este asunto", e que "a Xustiza esta a levar a cabo actuacións preliminares, das que estamos convencidos que non derivarán en ningunha responsabilidade".
Fernández Leiceaga criticou ademais que "o Partido Popular veu esta fin de semana a Galiza renovar as ideas, e as únicas conclusións que sacan son as do preadismo político cando non teñen argumentos".
O alcalde de Muxía, imputado polo caso da suposta axente electoral do PSdeG
O PPdeG denunciará o caso da suposta axente electoral ante a Xustiza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto